Diari Oficial de la Generalitat Valenciana


Sumari del DOGV 3893, del 07-12-2000 (2000/9698)

Informació pública de l'alternativa tècnica de programa d'actuació integrada per gestió indirecta de les unitats d'execució 1 i 2 del sector urbanitzable industrial de les normes subsidiàries de planejament de Llanera de Ranes.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3893

Data del DOGV
:   07-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9698


Organisme emissor
:   Ajuntament de Llanera de Ranes

Tipus de document
:   Anunci

Informació pública de l'alternativa tècnica de programa d'actuació integrada per gestió indirecta de les unitats d'execució 1 i 2 del sector urbanitzable industrial de les normes subsidiàries de planejament de Llanera de Ranes. [2000/Q9698]
  
La Comissió de Govern, en la sessió del dia 9 de novembre de 2000, va acordar sotmetre a informació pública l'alternativa tècnica de programa d'actuació integrada per gestió indirecta presentada per la mercantil Llanera, SL, i que fa referència a les unitats d'execució números 1 i 2 del sector urbanitzable industrial de les normes subsidiàries de planejament de Llanera de Ranes.
  
Cosa que es fa públic en compliment del que s'estableix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant la inserció d'aquest edicte en el Diari Oficial de la Generalitat Valenciana i en el periòdic Las Provincias, i als efectes que durant el termini de 20 dies hàbils ?comptadors des de l'endemà de la darrera publicació- les persones interessades per l'actuació puguen presentar al·legacions, alternatives tècniques a l'exposada, o qualsevol altra acció que estimen pertinent. Les proposicions juridicoeconòmiques es podran presentar durant els cinc dies següents al venciment del termini anterior. Aquests terminis es prorrogaran automàticament per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presta caució d'això. L'acte d'obertura de pliques es farà en la següent data hàbil a la conclusió del termini per a presentar-les.
  
Les alternatives tècniques es presentaran a la vista, amb la documentació assenyalada als apartats A) i B) de l'article 32 de la Llei 6/1994, de 15 de novembre, acompanyada, si escau, de projectes complementaris. Les proposicions juridicoeconòmiques s'han de presentar en plica tancada amb la documentació assenyalada als apartats C) i D) del projecte esmentat.
  
Durant el període d'informació pública, l'expedient complet tramitat podrà ser objecte de consulta pública a la Secretaria de l'ajuntament, en horari d'oficina, de 09.00 a 14.00 hores.
  
Així mateix, aquest edicte es publica a l'efecte del que s'estableix en l'article 59.4 de la Llei de Règim Jurídic de les Administracions Públiques i del Procediment Administratiu Comú, com a avís per als titulars que no es troben a la base de dades del padró emés pel Centre de Gestió Cadastral.